Rugăciunea părintelui Ghelasie Gheorghe de la Frăsinei 


Materiale cu Rugăciuni: 


https://independent.academia.edu/emystea/Rug % C4% 83ciuni 


https://archive.org/details/Gsteaemy?gquery=Rug % C4% 83ciuni 


Doamne, mintea mea lipsită de putere nu poate ajunge la Tine. Ca şi regele Avgar 
Te chem: "Vino şi tămăduieşte-mi rănile gândurilor mele celor rele şi.... Te voi lău- 
da ziua şi noaptea Te voi vesti oamenilor, ca toate neamurile să ştie că Tu, Doa- 
mne, săvârşeşti minuni ca şi altădată, ierţi păcatele, sfinţeşti şi dai viaţa”... 


Rugaţi-vă pentru mine, toţi Sfinţii, ca sufletul meu să înveţe smerenia lui Hristos ... 


Doamne lisuse Hristoase, vino să prefaci în icoană mintea şi inima mea, unite în 
rugăciune! Ca pe o prescură îmi pun mintea în mâna Ta, o jertfesc pe altarul inimii 
şi mă las în Liturghisirea Ta. Prin taina Ta, Doamne, ajung şi eu la taină. 


Prin slăbiciunea minţii am căzut din Rai, crezând amăgirea diavolului. Dar Tu, 
Iisuse, îi chemi pe cei ce vor taina Vieţii să se descalţe ca Moise în faţa rugului 
învăpăiat de Revelația divină. 


Invaţă-mă ce este lubirea! Vino în inima mea şi dezvăluie în mine chipul Iubirii. 


bbi 


Spun „Doamne Iisuse...” şi, iată, în rugăciunea inimii împleteșți iubirea Ta, o 
împleteşţi cu puţina mea iubire. 


Am întunecat prin păcat chipul Tău, Hristoase, umbrind sufletul cu trupul. Neîn- 
cetat mă rog: vino în inima mea şi fă să apară Iubirea, înviază conştiinţa sufletului 
meu ca icoană a Ta. 


Tu eşti Icoana Iubirii dumnezeieşti, arată-mi acest chip de icoană pe care l-am uitat 
datorită păcatului. 


Miluieşte-mă, risipind întunericul ce mă învăluie cu strălucirea lubiru Sfintei Trei- 
mi şi cuvintele Vieţii veşnice. 


